钦定古今图书集成/明伦汇编/闺媛典/第006卷 > 《长相思》吴迈远
## 钦定古今图书集成/明伦汇编/闺媛典/第006卷 > 《长相思》吴迈远

晨有行路客，依依造门端。人马风尘色，知从河塞还。
时我有同栖，结宦游邯郸。将不异客子，分饥复共寒。
烦君尺帛书，寸心从此殚。道妾长憔悴，岂复歌笑颜。
檐隐千霜树，庭枯十载兰。经春不举袖，秋落宁复看。
一见愿道意，君门已九关。虞卿捐相印，担簦为同欢。
闺阴欲早霜，何事空盘桓。